**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 6Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 13/2022**

**ΘΕΜΑ : «Τοποθέτηση πινακίδων στην οδό Εθνικής Αντίστασης στην πόλη της Νάουσας».**

 Στη Νάουσα σήμερα, ημέρα Παρασκευή 30-09-2022 και ώρα 12.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 6ης συνεδρίασης 2022 μετά από την υπ΄ αριθμ. 14302/27-09-2022 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

**ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 3ο θέμα της ημερήσιας διάταξης αφορά την τοποθέτηση πινακίδων στην οδό Εθν. Αντίστασης στην πόλη της Νάουσας.

 Ο Πρόεδρος πήρε τον λόγο και διάβασε στα μέλη την εισήγηση της διεύθυνσης Τεχνικών υπηρεσιών του Δήμου Νάουσας η οποία αναφέρει ότι

Έχοντας υπόψη :

1. Το άρθρο 52 του Ν. 2696/1999 (ΦΕΚ 57/Α/23-03-1999), όπως τροποποιήθηκε και ισχύει
2. Το άρθρο 83 του Ν. 3852/2010 (ΦΕΚ 87/Α/7-06-2010), όπως τροποποιήθηκε και ισχύει
3. Το άρθρο 82 του Ν. 3463/2006 (ΦΕΚ 114/Α/8-06-2006), όπως τροποποιήθηκε και ισχύει
4. Την, με αρ. πρωτ. ΔΙΠΑΔ/οικ/502/01-07-2003 (ΦΕΚ 946/Β/9-7-2003), απόφαση του Υφυπουργού Περιβάλλοντος, Χωροταξίας και Δημοσίων Έργων περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια
5. Την, με αρ. πρωτ. ΔΜΕΟ/Ο/613/16-2-2011 (ΦΕΚ 905/Β/20-5-2011, απόφαση του Υφυπουργού Υποδομών, Μεταφορών και Δικτύων περί έγκρισης α) Οδηγιών Μελετών Οδικών Έργων Κατακόρυφης Σήμανσης Αυτοκινητοδρόμων (ΟΜΟΕ-ΚΣΑ) και β) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)
6. Τα άρθρα 4.1 & 4.2 της υπ’ αριθμ. 27/15-12-2012 (αρ. πρωτ.: ΔΙΠΑΔ/οικ/369/15-10-2012) εγκυκλίου της Δ/νσης Διαμόρφωσης Αρχών & Κανόνων Διασφάλισης Ποιότητας Δημοσίων Έργων & Εξειδίκευσης Ανθρώπινου Δυναμικού (ΔΙΠΑΔ) της Γενικής Γραμματείας Δημοσίων Έργων του Υπουργείου Ανάπτυξης, Ανταγωνιστικότητας, Υποδομών Μεταφορών και Δικτύων (ΑΔΑ:Β4301-8ΞΩ)
7. Την, με αρ. πρωτ. 17529/10-09-2018, αίτηση της κ. Μπάμνιου
8. Το, με αρ. πρωτ. 2501/10/126-α/7-07-2022 (αρ. πρωτ. Δ.Ν.: 9378/7-07-2022), έγγραφο του Αστυνομικού Τμήματος Νάουσας
9. Την από 2-08-2022 μελέτη κυκλοφοριακών ρυθμίσεων της Δ.Τ.Υ.Δ.Ν.

καλούνται

το Τοπικό Συμβούλιο Δ.Κ. Νάουσας να διατυπώσει γνώμη και η Επιτροπή Ποιότητας Ζωής και το Δημοτικό Συμβούλιο να αποφασίσουν για την τοποθέτηση πινακίδων στην οδό Εθνικής Αντίστασης στην πόλη της Νάουσας, σύμφωνα με, την από 2-08-2022 μελέτη κυκλοφοριακών ρυθμίσεων της Δ.Τ.Υ.Δ.Ν.

Η προτεινόμενη κυκλοφοριακή ρύθμιση έχει ως σκοπό την αποφυγή οποιουδήποτε ατυχήματος και τον περιορισμό της όχλησης των περιοίκων από το θόρυβο που προκαλούν τα συγκεκριμένα οχήματα.

Θα τοποθετηθούν πινακίδες Ρ-40 (Απαγορεύεται η στάση και η στάθμευση για οχήματα άνω των 3,5tn):

* εκατέρωθεν της οδού Εθνικής Αντίστασης, από τη συμβολή με την οδό 28ης Οκτωβρίου μέχρι τη συμβολή με την οδό Σπ. Λαναρά και
* περιμετρικά του πάρκου (απέναντι) από το γήπεδο ποδοσφαίρου.

Από την προτεινόμενη παρέμβαση δεν δημιουργείται επιπλέον κυκλοφοριακός φόρτος και παράλληλα απελευθερώνονται θέσεις στάθμευσης για τα Ι.Χ. μικρά οχήματα.

Η συγκεκριμένη κυκλοφοριακή ρύθμιση θα ισχύσει μετά τις απαραίτητες εγκρίσεις από το Γενικό Γραμματέα της Αποκεντρωμένης Διοίκησης Μακεδονίας – Θράκης.

Συνημμένα:

1. Η, με αρ. πρωτ. 17529/10-09-2018, αίτηση
2. Το, με αρ. πρωτ. 2501/10/126-α/7-07-2022 (αρ. πρωτ. Δ.Ν.: 9378/7-07-2022), έγγραφο
3. Η από 2-08-2022 μελέτη κυκλοφοριακών ρυθμίσεων της Δ.Τ.Υ.Δ.Ν.

 Στη συνέχεια τα μέλη αφού άκουσαν τα παραπάνω και μετά από διαλογική συζήτηση (ναι) ψηφίζουν όλοι. Ο κος Χατζηιωαννίδης Αλέξανδρος επισήμανε να γίνει ενημέρωση στους ιδιοκτήτες οχημάτων που σταθμεύουν στο γήπεδο, πριν γίνει η τοποθέτηση πινακίδων.

**ΟΜΟΦΩΝΑ ΑΠΟΦΑΣΙΖΟΥΝ**

Γνωμοδοτούν θετικά για την τοποθέτηση πινακίδων στην οδό Εθν. Αντίστασης στην πόλη της Νάουσας. Η προτεινόμενη κυκλοφοριακή ρύθμιση έχει ως σκοπό την αποφυγή οποιουδήποτε ατυχήματος και τον περιορισμό της όχλησης των περιοίκων από το θόρυβο που προκαλούν τα συγκεκριμένα οχήματα.

Θα τοποθετηθούν πινακίδες Ρ-40 (Απαγορεύεται η στάση και η στάθμευση για οχήματα άνω των 3,5tn):

* εκατέρωθεν της οδού Εθνικής Αντίστασης, από τη συμβολή με την οδό 28ης Οκτωβρίου μέχρι τη συμβολή με την οδό Σπ. Λαναρά και

περιμετρικά του πάρκου (απέναντι) από το γήπεδο ποδοσφαίρου.

Να εισηγηθεί το θέμα στο δημοτικό συμβούλιο ο Αντιδήμαρχος Τεχνικών Υπηρεσιών Αδαμίδης Παύλος.

Η απόφαση έλαβε αύξοντα αριθμό **13/2022.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**